
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 
του 2ου Δημοτικού Σχολείου Αγίου Στεφάνου Αττικής. 1 

Κήρυξη .αναδασωτέας εκτάσεως 25,00 στρεμμάτων στη θέση «Ξη- 
ρολιμνιά» της Κοινότητας Βασιλικών του Νομού Λέσβου. ... 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης από ακίνητο που βρίσκε¬ 
ται εντός του εγκεκριμένου ρυμοτομικού σχεδίου της Κοινότητας 


Αγ. Τριάδας (Ν. Θεσσαλονίκης). 3 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Προπυλαίων αριθ. 26, στην περιοχή νότια της Ακρόπολης, 
στην Αθήνα και καθορισμός ειδικών όρων και περιορισμών δόμη¬ 
σης. 4 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου του δήμου Αίγινας και καθορισμός ειδικών 

όρων και περιορισμών δόμησης αυτού. 5 

Χαρακτηρισμός ως διατηρητέου του κτιρίου πόυ βρίσκεται εντός του 
ρυμοτομικού σχεδίου του Δήμου Ναυπάκτου και καθορισμός ει¬ 
δικών όρων και περιορισμών δόμησης αυτού. 6 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό Τσαγκαράδα Πηλίου (Ν. Μαγνησίας) και καθορισμός ειδι¬ 
κών όρων και περιορισμών δόμησης. . .. 7 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου του Δήμου Αθηναίων και καθορισμός ειδι¬ 
κών όρων και περιορισμών δόμησης. 8 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή Τριανταφυλλιά του Διρού Μάνης (Ν. Λακωνίας) και καθο¬ 
ρισμός ειδικών όρων και περιορισμών δόμησης αυτού. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1021602/1663/Α0010 (1) 

Αναγκαστική απαλλοτρίωση έκτασης για την οινέγερση διδακτηρίου του 
2ου Δημοτικού Σχολείου Αγίου Στεφάνου Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 


«περί της αρμοδιότητος των νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. 

3. Το από 13.6.89 απόσπασμα πρακτικού από<τη συνεδρίαση με 
αριθ. 1633 του Διοικητικού Συμβουλίου του Οργανισμού Σχολικών 
Κτιρίων. 

4. Το από 17.5.89 πρακτικό καταλληλότητας της απαλλοτριούμε- 
νης έκτασης, που καταρτίστηκε από την κατά Νόμο Επιτροπή, αποφα¬ 
σίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 2ου Δημοτι¬ 
κού Σχολείου Αγίου Στεφάνου, έκτασης εμβαδού 4.592 μ 2 που βρίσκε¬ 
ται στην περιοχή Αγίου Στεφάνου μεταξύ των οδών Τραπεζούντος, Μ. 
Αλεξάνδρου και ανωνύμου και φαίνεται με στοιχεία (Α-Ζ-Ε-Δ-Α) στο με 
κλίμακα 1:200 αριθ. 838/Ιούλιος 1989 κτηματολογικό διάγραμμα - 
πίνακα της μηχανικού Αλεξάνδρας Π. Καρβέλα το οποίο έχει θεωρηθεί 
για τη Δ/νση Γηπέδων του Ο.Σ.Κ. από τον Τοπογράφο μηχανικό Γε¬ 
ώργιο Μορφόπουλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: α) Ουρανία χήρα Ν. Κώτση, β) Χριστίνα Π. Βαμβακά κ.λπ. 

Η απάλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1990 

ι ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΑΓΑΠΗΤΟΣ Κ. ΔΕΣΠΟΤΟΠΟΥΛΟΣ 



Αριθ. 702 (2) 

Κήρυξη αναδασωτέας εκτάσεως 25,00 στρεμμάτων στη θέση «Ξηρολι- 
μνιά» της Κοινότητας Βασιλικών του Νομού Λέσβου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1, 
γ) Των άρθρων 24 και 117 του Συντάγματος. 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 
γ) 141823/24.2.83 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


4. Την 650/1.3.90 πρόταση της Δ/νσης Δασών Λέσβου περί κηρύ- 
ξεως αναδασωτέας της αναφερομένης στο θέμα εκτάσεως. 

5. Την γνωμοδότηση του Νομαρχιακού Συμβουλίου Δασών, αποφα¬ 
σίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού χαρακτήρα της διακατεχομέ- 
νης δασοσκεπής εκτάσεως, της Κοινότητας Βασιλικών εμβαδού 25,00 
στρεμμάτων που βρίσκεται στη θέση «Ξηρολιμνιά» της Κοινότητας Βα¬ 
σιλικών και προσδιορίζεται από τα στοιχεία Α - Β - Γ - Δ όπως φαίνονται 
στο συνημμένο διάγραμμα, το οποίο αποτελεί αναπόσπαστο μέρος της 


αποφάσεως αυτής και έχει όρια: 

Ανατολικά: Διακατεχόμενο δάσος Κοινότητας Βασιλικών. 

Δυτικά: Ομοίως. 

Βόρεια: Ομοίως. 

Νότια: Ομοίως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Μυτιλήνη, 6 Μαρτίου 1990 
Ο Νομάρχης 
Μ. ΜΕΝΗΣ 


ου 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση μεταφοράς συντελεστή δόμησης από ακίνητο που βρίσκεται 

εντός του εγκεκριμένου ρυμοτομικού σχεδίου της Κοινότητας Αγ. 

Τριάδας (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ι 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δόμησης κ.λπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 Π.Δ/γμα 
(Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Τις υπ’ αριθ. 17305/1985 πράξη συναίνεσης συμ/φου Χρυσάν¬ 
θης Τσίτση των Ιωάννη Ελευθεριάδη, Γεωργίου Μαυρουδή, Κωνστα¬ 
ντίνου Κουγιουμτζή, Ηλία Ρεΐση και Βασιλείου Κουτσού αποκλειστικών 
κυρίων του παρακάτω περιγραφομένου ακινήτου. 

7. Την από 20.3.1989 (αρ. πρωτ. 18822/89) αίτηση των Ιωάννη 
Ελευθεριάδη, Γεωργίου Μαυρουδή, Κωνσταντίνου Κουγιουμτζή Ηλίας 
Ρεΐση και Βασιλείου Κουτσού. 

8. Την υπ’ αριθμ. συν. 14 πρ. 237/1989 γνωμοδότηση του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

9. Το υπ’ αριθ. 236/1989 έγγραφο της Διεύθυνσης Οικοδομικών 
Κτηριοδομικών Κανονισμών. 

10. Την υπ’ αριθ. 18822/12.9.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 


τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), το οποίο ρυμοτομείται με τα από 5.9.1966 (Δ' 160) και 
17.3.1970 (Δ' 89) π.δ/γματα και το οποίο βρίσκεται εντός του ρυμο¬ 
τομικού σχεδίου της κοινότητας Αγ. Τριάδος (Ν. Θεσ/νίκης) επί της πε¬ 
ριφερειακής οδού και στη συμβολή με την οδό Αμπελοκήπων, του 
οποίου αποκλειστικοί κύριοι τυγχάνουν οι παραπάνω συναινούντες στη 
μεταφορά του συντελεστή δόμησης, όπως το βαρυνόμενο ακίνητο φαίνε¬ 
ται με στοιχεία θ, Η, Ζ, Ν, Ξ, Ο, Π, Ρ, Θ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 30860/1990 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

2. Ειδικότερα στοιχεία του βαρυνομένου ακινήτου και της μεταφοράς 
συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα μεταφοράς 
συντελεστή δόμησης 621,80 τ.μ. 

β. Ποσοστό κάλυψης: 40% 

γ. Συντελεστής δόμησης βάσει του οποίου πραγματοποιείται η μετα¬ 
φορά: 0,80 

δ. Δομήσιμες επιφάνειες που αντιστοιχούν σ’ αυτό είναι: 621,80 X 
0,80 = 497,44 τ.μ. 

ε. Μεταφερόμενη δομήσιμη επιφάνεια 497,44 τ.μ. (248,72 τ.μ. από 
ισόγειο και 248,72 τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Ιωάννη Ελευθεριάδη, Κωνσταντίνου Κουγιουμτζή, Ηλία 
Ρεΐση, Βασ. Κουτσού και της εταιρείας με την επωνυμία «Γεώργιος 
Μαυρουδής και ΣΙΑ Ο.Ε.» για εμβαδόν 497,44 τ.μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 31617/1288 (4) 

Χαρακτηρισμός ως διατηρητέου του κτιρίου που βρίσκεται επί της οδού 

Προπυλαίων αριθ. 26, στην περιοχή νότια της Ακρόπολης, στην 

Αθήνα και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α’ 91). 

2. Τις διατάξεις της υπ’ αριθ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β’ 
142). 

3. Την από 16.10.1989 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 30.10.1989 (αριθ. πρωτ. 71729/9253) σύμφωνη 
γνώμη της ενδιαφερομένης, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Προπυλαίων αριθ. 26 στην Αθήνα στην περιοχή νότια της Ακρό¬ 
πολης φερόμενο ως ιδιοκτησία Ευαγγελίας Καραμαλέγκου, όπως φαί¬ 
νεται χρωματισμένο στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 31617/1990 πράξη του. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών δια- 
κοσμητικών στοιχείων του. 

3. Επιτρέπεται η επισκευή, ανακατασκευή του εσωτερικού ο εκσυγ¬ 
χρονισμός των εγκαταστάσεων, η ενίσχυση του φέροντα οργανισμού, η 
κατασκευή νέου φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου. 

4. Επιτρέπεται επίσης, χωρίς αύξηση του ισχύοντος στην περιοχή συ¬ 
ντελεστή δόμησης: 

α) Η προσθήκη κατ’ επέκταση μικρού τμήματος α' ορόφου στο πίσω 
όριο του οικοπέδου κατά το τμήμα που περικλείεται με τα στοιχεία Ζ1, 
ΕΙ,Ε, Δ,Δ1,Δ2, Ζ2,Ζ1, όπως φαίνεται στο σχετικό πρωτότυπο διά¬ 
γραμμα κάλυψης σε κλίμακα 1:50, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με τήν υπ’ αριθ. 
31617/1990 πράξη του. 

β) Η προσθήκη καθ’ ύψος β’ ορόφου σέ εσοχή και σε απόσταση δύο 
μέτρα και εβδομήντα εκατοστά του μέτρου (2,70 μ.) από την οικοδο¬ 
μική γραμμή κατά το τμήμα που περικλείεται με τα στοιχεία Α2, Κ, Λ, 
Μ, Ν, Β3, Γ, Δ1, Ε1, Ζ, Α2 εκτός του κενού τμήματος με στοιχεία Ζ, 
Ε2, Π.Ο.Ξ, Ε1, Ζ, όπως φαίνεται στο ίδιο διάγραμμα. 

5. α) Το μέγιστο επιτρεπόμενο ύψος της προσθήκης του εδαφίου β' 
της προηγουμένης παραγράφου 4, ορίζεται σε τρία μέτρα και σαράντα 
εκατοστά του μέτρου συμπεριλαμβανομένης και της μόνωσης. 

β) Επιτρέπεται η χρήση του δώματός της, κατά το εδάφιο α’ της πα- 
ραγρ. 4 προσθήκης, ως εξώστου του β' ορόφου. 

5. Ακριβή αντίγραφα των αναφερομένων στην παρούσα απόφαση 
διαγραμμάτων θα είναι αναρτημένα για 20 ημέρες τουλάχιστον στο 
Τμήμα Αρχείου Σχεδίων της Διεύθυνσης Τοπογραφικών Εφαρμογών 
του Υπουργείου Περιβάλλοντος, Χωροταξίας και Δημοσίων Έργων, 
οδός Πουλίου και Αμαλιάδος 17 για να λάβουν γνώση οι ενδιαφερόμε¬ 
νοι. 

7. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

8. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

9. Η οριστική αρχιτεκτονική μελέτη εγκρίνεται από την αρμόδια επι¬ 
τροπή Πολεοδομικού και Αρχιτεκτονικού Ελέγχου. 


10. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
-♦- 

Αριθ. 31618/1289 (5) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου του δήμου Αίγινας και καθορισμός ειδικών όρων 

και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α’ 91). 

2. Τις διατάξεις της υπ’ αριθ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 26.2.1989 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Το υπ’ αριθ. 27307/1336/1989 έγγραφο της Δ/νσης Πολεοδο- 
μικού Σχεδιασμού και την παρέλευση της προβλεπόμενης από τον νόμο 
προθεσμίας, χωρίς να υποβληθούν τυχόν αντιρρήσεις από τον ενδιαφε¬ 
ρόμενο, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου του δήμου Αίγινας επί των οδών Πηλέως και Θω- 
μαΐδου, φερόμενο ως ιδιοκτησία Αθανασίου Ξανθά, όπως φαίνεται με 
μαύρη διαγράμμιση στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 31618/1990 πράξη του, ακριβές 
αντίγραφο του οποίου αναρτάται στη Δ/νση Τοπογραφικών Εφαρμο¬ 
γών επί είκοσι (20) ημέρες από την επομένη της δημοσίευσης της πα¬ 
ρούσας απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών δια- 
κοσμητικών στοιχείων του. 

3. Επιτρέπεται η προσθήκη στη πίσω πλευρά του α' ορόφου σύμφωνα 
με την εγκεκριμένη με το υπ’ αριθ. 40/6/19.5.1988 πρακτικό της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ), αρχι¬ 
τεκτονική μελέτη. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του προτεινομένου ως διατηρη¬ 
τέου κτιρίου εφόσον δεν αλλοιώνεται οι αρχιτεκτονικός του χαρακτήρας. 

5. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση των χώρων του κτιρίου. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του, καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς τη'ς παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 31616/1287 (6) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου του Δήμου Ναύπακτού και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α' 91). 

2. Τις διατάξεις της υπ’ αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 15.11.1989 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. - 

4. Την από 8.12.1989 (αριθ. πρωτ. 83535) σύμφωνη γνώμη της 
ενδιαφερομένης, Βασιλικής Κάββουρα, για τον χαρακτηρισμό ως δια¬ 
τηρητέου του παρακάτω κτιρίου και την παρέλευση του χρόνου που ορί¬ 
ζεται από το άρθρο 4 παρ. 2 του ν. 1577/1985 χωρίς να περιέλθουν 
στην Δ/νση Πολεοδομικού Σχεδιασμού τυχόν αντιρρήσεις του Χρήστου 
Σταυρογιαννόπουλου, αποφασίζουμε: 

1. Χαρακτηρίζουμε ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Ναυπάκτου (περιοχή Κάστρο), φερό- 
μενο ως ιδιοκτησία Βασιλικής Κάββουρα και Χρήστου Σταυρογιαννό- 
πουλου, όπως φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθ. 31616/1990 
πράξη του. 

Ακριβές αντίγραφο του διαγράμματος αυτού θα είναι αναρτημένο στο 
τμήμα αρχείου Σχεδίων του Υπουργείου Περιβάλλοντος Χωροταξίας 
και Δημοσίων Έργων στη Δ/νση Τοπογραφικών Εφαρμογών για είκοσι 
(20) ημέρες τουλάχιστον από τη δημοσίευση της παρούσας απόφασης 
στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς του διατηρητέου κτι¬ 
ρίου εφόσον δεν αλλοιώνεται ο αρχιτεκτονικός χαρακτήρας του. 

4. Για οποιαδήποτε επέμβαση στο εξωτερικό και εσωτερικό του κτι¬ 
ρίου, καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
- ψ - 

Αριθ. 31613/1284 (7) 

Χαρακτηρισμός ως διατηρητέου του κτιρίου που βρίσκεται στον οικισμό 
Τσαγκαράδα Πηλίου (Ν. Μαγνησίας) και καθορισμός ειδικών όρων 
και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α’ 91). 

2. Την υπ’ αριθ. Γ4δ/15883/1903/8.2.1988 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (Β 
142). 

3. Την από 17.10.1989 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 24.10.1989 σύμφωνη γνώμη της ενδιαφερομένης Μαρί¬ 
νας Οικονόμου για τον χαρακτηρισμό ως διατηρητέου του παρακάτω 


κτιρίου, αποφασίζουμε: 

1. Χαρακτηρίζουμε ως διατηρητέο το κτίριο που βρίσκεται στον οικι¬ 
σμό Τσαγκαράδα Πηλίου (Ν. Μαγνησίας), φερόμενο ως ιδιοκτησία Μα¬ 
ρίνας Οικονόμου, όπως φαίνεται με μαύρη διαγράμμιση στο σχετικό 
πρωτότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
31613/1990 πράξη του. 

Ακριβές αντίγραφο του διαγράμματος αυτού θα είναι αναρτημένο στο 
τμήμα αρχείου Σχεδίων του Υπουργείου Περιβάλλοντος Χωροταξίας 
και Δημοσίων Έργων στη Δ/νση Τοπογραφικών Εφαρμογών επί είκΟσι 
(20) ημέρες τουλάχιστον από τη δημοσίευση της παρούσας απόφασης 
στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών δια- 
κοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων η 
ενίσχυση του φέροντα οργανισμού, η εσωτερική διαρρύθμιση, εφόσον δεν 
αλλοιώνεται ο γενικός αρχιτεκτονικός χαρακτηρισμός του κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων, που πληροφορούν για τη 
χρήση των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 

-♦- 

Αριθ. 31612/1283 (8) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου του Δήμου Αθηναίων και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α' 91). 

2. Τις διατάξεις της υπ’ αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 18.8.1989 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 14.11.1989 (αριθ. πρωτ. 74801) σύμφωνη γνώμη της 
Ένωσης Κυδωνιατών για το χαρακτηρισμό του ως διατηρητέου του 
παρακάτω κτιρίου και την παρέλευση του χρόνου, που ορίζεται από το 
άρθρο 4 παρ. 2 του Ν. 1577/1985, χωρίς να περιέλθουν στη Δ/νση 
Πολεοδομικού Σχεδιασμού τυχόν αντιρρήσεις των λοιπών ενδιαφερομέ¬ 
νων, αποφασίζουμε: 

1. Χαρακτηρίζουμε ως διατηρητέο το κτίριο που βρίσκεται εντός του 
ρυμοτομικού σχεδίου του Δήμου Αθηναίων (Ν. Αττικής) και επί των 
οδών Αραχώβης αρ.46 και Εμμ. Μπενάκη, περιοχής Εξαρχείων φερό¬ 
μενο ως ιδιοκτησία της Ένωσης Κυδωνιατών και των Γεωργίου Ζά- 
βρα, Λάλου Παναγόπουλου, Αιμιλίας Καλέντζη, Φρίξου Γεωργακό- 
πουλου και Ειρήνης Παπία, όπως φαίνεται με μαύρη διαγράμμιση στο 
σχετικό πρωτότυπο διάγραμμα, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την υπ’ αριθ. 31612/1990 
πράξη του. 

Ακριβές «αντίγραφο του διαγράμματος αυτού θα είναι αναρτημένο στο 
τμήμα αρχείου Σχεδίων του Υπουργείου Περιβάλλοντος Χωροταξίιας 
και Δημοσίων Έργων στη Δ/νση Τοπογραφικών Εφαρμογών επί είκοσι 
(20) τουλάχιστον ημέρες από τη δημοσίευση της παρούσιας απόφασης 
στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο το κτίριο απαγορεύεται κάθε 

αφαίρεση, αλλοίωση ή καταστροφή των επί μέρους αρχιτεκτονικών δια- 
κοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς του διατηρητέου κτι¬ 
ρίου εφόσον δεν (αλλοιώνεται ο αρχιτεκτονικός χαρακτήρας του. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τη χρήση των χώρων του κτιρίου ύστερα από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου απαιτείται επίσης η έγκριση της ΕΠΑΕ. 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1990 

ο ΥΠΟΥΡΓΟΣ 

ΚΟΣΤΑΣ I. ΛΙΑΣΚΑΣ 
-♦- 

Αριθ. 32376/1442 (9) 

Χαρακτηρισμός ως διατηρητέου του κτιρίου που βρίσκεται στην πε- 

ριοχή Τριανταφυλλιά του Διρού Μάνης (Ν. Λακωνίας) και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του ν. 1722/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α' 91). 

2. Τις διατάξεις της υπ’ αριθ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 

3. Την από 23.11.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Τις από 17.1.1990 και 30.1.1990 σύμφωνες γνώμες των ενδια¬ 


φερομένων Θεόδωρου Α. Μπεχράκη και Θεόδωρου Ε. Μπεχράκη αντί¬ 
στοιχα, αποφασίζουμε: 

1. Χαρακτηρίζεται ως διατηρητέο κτίριο, ο πύργος που βρίσκεται 
στην περιοχή Τριανταφυλλιά του οικισμού Διρού κοινότητας Μαραθέας 
(Ν.' Λακωνίας), φερόμενο ως ιδιοκτησία Θεόδωρου Α. Μπεχράκη και 
Θεόδωρου Ε. Μπεχράκη όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:100 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
32376/1990 πράξή του. Ακριβές αντίγραφο του διαγράμματος αυτού 
θα είναι αναρτημένο στο τμήμα αρχείου Σχεδίων του Υπουργείου Περι¬ 
βάλλοντος Χωροταξίας και Δημοσίων Έργων στη Δ/νση Τοπογραφι¬ 
κών Εφαρμογών για είκοσι (20) τουλάχιστον ημέρες από τη δημο¬ 
σίευση της παρούσας απόφασης στην Εφημερίδα της Κυβερνήσεως. 

2. Στον χαρακτηριζόμενο ως διατηρητέο πύργο απαγορεύεται κάθε 
αφαίρεση, αλλοίωση ή καταστροφή των επί μέρους αρχικτεκτονικών 
και διακοσμητικών στοιχείων του. 

3. Επιτρέπεται η προσθήκη κατ’ επέκταση τμήματος ισογείου όπως 
φαίνεται με στοιχεία Σ, Τ, Υ, X, Σ στο σχετικό ως άνω διάγραμμα. 

4. Το μέγιστο επιτρεπόμενο ύψος της ως άνω προσθήκης δεν πρέπει 
να ξεπερνά τα 400 μ., από την τελική στάθμη φυσικού ή του διαμορφω¬ 
μένου εδάφους. 

5. Τα υλικά που θα χρησιμοποιηθούν για την κατασκευή της προσθή- 
κης πρέπει να εναρμονίζονται με τα υπάρχοντα υλικά του διατηρητέου 
πύργου (λιθοδομή και ξύλινα ανοίγματα). 

6. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση, η εσωτερική διαρρύθμιση του διατηρητέου πύργου, 
εφόσον δεν (αλλοιώνεται ο αρχιτεκτονικός χαρακτήρας του και δεν θίγο¬ 
νται τα διατηρητέα στοιχεία του. 

7. Δεν επιτρέπεται η τοποθέτηση φωτεινών ή μη επιγραφών στον δια¬ 
τηρητέο πύργο. 

8. Για οποιαδήποτε οικοδομική εργασία στο εξωτερικό και εσωτερικό 
του διατηρητέου πύργου απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαρτίου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




